cyanic-selkie/wikianc huggingface dataset:
Ժամանակի դանդաղում
Հարաբերական արագությամբ պայմանավորված ժամանակի դանդաղման մակաբերություն
է, ժամացույցը տկտկում է ամեն անգամ, երբ լույսը հասնում է տրված հայելուն։
2L
ճանապարհ, իսկ ժամացույցի պարբերությունը
է՝ բաժանած լույսի արագության վրա՝
Դադարի վիճակում գտնվող ժամացույցի հաշվարկման համակարգի նկատմամբ
v
արագությամբ շարժվող հաշվարկի համակարգում լույսն ավելի երկար, ճանապարհ է անցնում (անկյան տակ է շարժվում)։ Ըստ հարաբերականության հատուկ տեսության երկրորդ պոստուլատի՝ վակուումում լույսի արագությունը հաստատուն է բոլոր իներցիալ դիտորդների համար, ինչը նշանակում է, որ շարժվող դիտորդի տեսանկյունից ժամացույցի պարբերությունը մեծանում է։ Այսինքն՝ ժամացույցի նկատմամբ շարժվող հաշվարկման համակարգում ժամացույցն ավելի դանդաղ է ընթանում։ Կիրառելով Պյութագորասի թեորեմը՝ ստանում ենք հարաբերականության հատուկ տեսության հայտնի կանխատեսումները՝
Լույսի լրիվ ժամանակը հաշվում ենք արտահայտությամբ։ Ունենալով տրված մեծությունները՝ հաշվում ենք կիսաճանապարհը․
D
Δ t'
-ի նկատմամբ, կստանանք որտեղից, կիրառելով
Δt
-ի սահմանումը՝ Այս արտահայտությունը ցույց է տալիս, որ շարժվող դիտորդի համար ժամացույցի պարբերությունն ավելի երկարատև է, քան ժամացույցի հաշվարկման համակարգում է։
Հարաբերական արագության դեպք
Հարաբերականության հատուկ տեսությունում ժամանակի դանդաղումը որոշվում է բանաձևով, որտեղ Δt -ն որևէ իներցիալ համակարգում գտնվող դիտորդի տեսանկյունից ժամանակային ինտերվալն է նույն վայրում կատարվող երկու իրադարձությունների միջև (դիտորդի ժամացույցով) և կոչվում է սեփական ժամանակ, Δ t′ -ը ժամանակային ինտերվալն է այդ նույն իրադարձությունների միջև՝ չափված առաջին դիտորդի նկատմամբ v արագությամբ շարժվող մեկ այլ դիտորդի կողմից, v-ն դիտորդի և շարժվող ժամացույցի հարաբերական արագությունն է, c-ն լույսի արագությունն է, իսկ γ Լորենց-գործոնը՝ Այսպիսով, շարժվող ժամացույցի ընթացքն աճում է․ այն դանդաղ է գործում։ Սովորական կյանքում, որտեղ v ≪ c, նույնիսկ տիեզերական ճամփորդությունների դեպքում այն բավարար չէ ժամանակի դանդաղման չափելի էֆեկտի համար, և կարելի է անտեսել այդպիսի չնչին էֆեկտը։ Միայն երբ մարմնի արագությունը մոտենում է լույսի արագության 1/10-ին՝ 30,000 կմ/վ, ժամանակի դանդաղումը կարևոր է դառնում։
Ժամանակի դանդաղումը Լորենց-գործոնով 1897 թվականին կանխատեսել է Ջոզեֆ Լարմորը միջուկի շուրջը պտտվող էլեկտրոնների համար։
Միաժամանակ գրավիտացիայով և շարժումով պայմանավորված ժամանակի դանդաղում
Ժամանակի բարձր ճշգրտությամբ հաշվարկները, արբանյակային ցածր ուղեծրերի հետագծերի կազմումը պահանջում են հաշվի առնել շարժումով և զանգվածով պայմանավորված ժամանակի հապաղման երևույթները։ Գործնական օրինակներից է Միջազգային ատոմային ժամանակի ստանդարտը և դրա առնչությունները բարիցենտրիկ կոորդինատական ժամանակային ստանդարտին, որը կիրառվում է միջմոլորակային օբյեկտների համար։
Ժամանակի դանդաղման ռելյատիվիստական էֆեկտները Արեգակնային համակարգի և Երկրի համար կարելի է շատ ճշգրիտ մոդելավորել Այնշտայնի դաշտի հավասարումների Շվարցշիլդի լուծումով։ Շվարցշիլդի չափականությամբ dtE ինտերվալը տրվում է արտահայտությամբ, որտեղ
արտահայտությամբ։
tc կոորդինատային ժամանակը այն ժամանակն է, որը ցույց կտա գրավիտացիոն զանգվածներից անվերջ հեռու գտնվող և կոորդինատական համակարգի նկատմամբ անշարժ  հիպոթետիկ կոորդինատային ժամացույցը։ Արագության շառավղային բաղադրիչ ունեցող ժամացույցի համար ճշգրիտ առնչությունը սեփական ժամանակի ընթացքի և կոորդինատական ժամանակը ընթացքի միջև տրվում է որտեղ
Հավասարումը ճիշտ է Շվարցշիլդի լուծման պայմանների դեպքում։
Ծանոթագրություններ
Կատեգորիա:Ֆիզիկայի հասկացություններ Կատեգորիա:Հարաբերականության հատուկ տեսություն Կատեգորիա:Հարաբերականության ընդհանուր տեսություն Կատեգորիա:Ժամանակ
Կառլա Գալլո
Կառլա Պաոլինա Գալլո (Carla Paolina Gallo, ), ամերիկացի դերասանուհի։
Կենսագրություն
Կառլա Պաոլինա Գալլոն ծնվել է 1975 թվականի հունիսի 24-ին ԱՄՆ-ի Նյու-Յորք նահանգի Բրուքլին քաղաքում։ Ավարտել է Կոռնելի համալսարանը։
Իր կարիերան սկսել է որպես դերասանուհի 1994 թվականին «Ազատում» ֆիլմով, որի համար 1995 թվականին ներկայացվել է «Անկախ հոգի» մրցանակի «երկրորդ պլանի լավագույն կնոջ դեր» անվանակարգում։ Հետագայում նա առավել նկատելի է դառնում` խաղալով հեռուստասերիալներում։ 2001-2003 թվականներին նա նկարահանվում է «Անորոշ» ֆիլմում, 2003-2005 թվականներին խաղում էր «Կառնավալ» հեռուստասերիալում, 2005-2008 թվականներին «Californication» հեռուստասերիալում։ 2008 թվականից խաղում է «Ոսկորներ» հեռուստասերիալում ։
2014 թվականի ամռանը Գալոն դուստր է ունեցել ։
Արտաքին հղումներ
Կատեգորիա:Ամերիկացի հեռուստատեսային դերասանուհիներ Կատեգորիա:Ամերիկացի կինոդերասանուհիներ Կատեգորիա:Կոռնելի համալսարանի շրջանավարտներ Կատեգորիա:Ամերիկացի մոդելներ Կատեգորիա:21-րդ դարի ամերիկացի դերասանուհիներ Կատեգորիա:20-րդ դարի ամերիկացի դերասանուհիներ
Pop Is Dead
Pop Is Dead, երգ բրիտանական Ռեդիոհեդ ալտերնատիվ ռոք խմբի կողմից։ Թողարկվել է որպես ոչ ալբոմային սինգլ 1993 թվականի մայիսի 10-ին՝ իրենց դեբյուտային Creep սինգլի և Pablo Honey դեբյուտային ալբոմի թողարկումից մի քանի ամիս անց։
"Pop Is Dead"-ը հասել է 42-րդ հորիզոնականին Մեծ Բրիտանիայի սինգլների վարկանշային աղյուսակում 1993 թվականի մայիսին ։ Երգը հետագայում ընդգրկվել է Pablo Honey ալբոմի երկու խմբագրումների մեջ ։
Բառերը
Երգի վերնագրային հատվածը՝ Pop Is Dead արտահայտությունը, նվագում է կիթառահար Ջոնի Գրինվուդը խրոմատիկ ռիֆի տեսքով ։ Ինչպես նախորդ երգը՝ "Anyone Can Play Guitar"-ը, այս երգը նույնպես քննադատում է մեդիան, ձայնագրման ստուդիաները և փոփ երաժշտությունը, ինչպես նաև ռոք մամուլը և ընդհանուր երաժշտական բիզնեսը ։
Թողարկվել են երգի տարբեր տարբերակներ՝ ակուստիկ, էլեկտրականկ և այլն։ Էլեկտրական տարբերակը ավելի ուշ ներառվել է Itch EP-ում։
Քննադատություն
IGN-ի քննադատ Ֆին Ուայթը նկարագրել է երգը որպես «խելացի և հումորային երգիծանք» ։ Իսկ Pitchfork-ի Սկոթ Պլագենհոեֆը երգը համարել է սարսափելի։
Չնայած Մեծ Բրիտանիայի վարկանշային աղյուսակում զբաղեցրած իր հորիզոնականին՝ երգի մասին արվել են հետևյալ քննադատությունները։ Melody Maker-ի խմբագիր Ռոբին Բրեսնարկը գրել է «Եթե նրանք այս երգը ձայնագրեին հիմա, այն կհայտնվեր թոփ 5 երգերի մեջ»։ Երգի թողարկումից 5 տարի անց Ռեդիոհեդի կիթառահար Էդ Օ' Բրայանը երգն անվանել է սարսափելի սխալ ։
Տեսահոլովակ
Երգի տեսահոլովակը, որի ռեժիսորը հանդիսանում է Դվայթ Քլարկը, պատկերում է Թոմ Յորքին ապակե դագաղի մեջ պառկած վամպիրի դերում։ Նրան ուղեկցում են խմբի մյուս անդամները։ Տեսահոլովակը համեմատվում է Նիրվանա խմբի տեսահոլովակների հետ ։
Մաշկային հիվանդություններ
Մաշկային հիվանդություններն ախտահարում են մարմնի արտաքին մակերեսներները ։ Ծածկույթային համակարգի գլխավոր ֆունկցիան պաշտպանությունն է արտաքին միջավայրից ։
Մաշկային հիվանդությունները հայտնի են նաև դերմատոզներ անվամբ։ Թեև մաշկային հիվանդություններով անձանց միայն մի փոքր մասն է դիմում բժշկի, այնուամենայնիվ նկարագրված են հազարավոր մաշկային հիվանդություններ ։
Մաշկի շերտեր
Մաշկի ընդհանուր զանգվածը միջինում կազմում է 4 կգ, իսկ ընդհանուր մակերեսը՝ 2 մ²։ Մաշկը կազմված է 3 շերտերից՝ վերնամաշկ, բուն մաշկ և ենթամաշկային բջջանք ։ Ըստ մազածածկույթի բաշխվածության տարբերում ենք 2 տիպի մակերեսներ՝ ոչ մազածածկ (ափեր, ներբաններ) և մազածածկ մակերեսներ ։ Մազերն իրենց հերթին ունեն մազի ֆոլիկուլ, ճարպագեղձ և նրանց կազմի մեջ ընդգրկված մազը բարձրացնող մկան ։ Վերնամաշկը, մազերը և գեղձերը ունեն էկտոդերմալ ծագում, իսկ բուն մաշկը և ենթամաշկային բջջանքը՝ մեզոդերմալ ծագում   ։
Վերնամաշկ
Վերնամաշկը մաշկի ամենամակերեսային շերտն է, կազմված է բազմաշերտ, տափակ, եղջերացող էպիթելից։ Վերնամաշկը կազմված է 5 շերտերից՝ հիմային, փշաձև, հատիկավոր, փայլուն և եղջերային ։ Այս շերտի սնուցումը իրականացվում է բուն մաշկից՝ դիֆուզիայի միջոցով, քանի որ վերնամաշկը ուղղակի կերպով անոթավորում չունի ։ Էպիդերմիսը կազմած է 4 տիպի բջիջներից ՝ կերատինոցիտներ, մելանոցիտներ, Լանգերհանսյան և Մերկելի բջիջներ։ Այստեղ բջիջների 95%-ը կազմում են կերատինոցիտները ։ Եղջերացող տափակ էպիթելը պահպանվում է հիմային շերտից նոր բջիջների բաժանման հաշվին, արդյունքում տարբերակված բջիջները դանդաղ տեղափոխվում են դեպի եղջերային շերտ, որտեղ շարունակվում է մեռուկացած բջիջների անջատումը վերնամաշկից։ Նորմալ մաշկի դեպքում կորստի քանակը հավասար է վերականգնման քանակին։ Մոտավորապես երկու շաբաթ է անհրաժեշտ, որպեսզի տարբերակված բջիջները գաղթեն բազալ բջջային շերտից դեպի հատիկավոր շերտի վերին մասը, և ևս երկու շաբաթ եղջերային շերտին հասնելու համար ։
Բուն մաշկ
Բուն մաշկը գտնվում է վերնամաշկի և ենթամաշկային բջջանքի միջև։ Դերմայում տարբերվում են է 2 շերտեր՝ պտկիկային և ցանցային ։ Նրա կառուցվածքի մեջ ընդգրկվում է կոլլագենը, առաձգական մանրաթելեր և հիմնական նյութը,որը կոչվում է նաև լրացուցիչ ֆիբրիլյար մատրիքս ։ Դերմայի այս կառույցում ընդգրկվում է նաև ֆոլիկուլագեղձային կոմպոնենտը, մազը բարձրացնող մկանը և էկրինային ու ապոկրինային գեղձերը։ Բուն մաշկում առկա են 2 անոթային ցանցեր, որոնք զուգահեռ են անցնում մաշկի մակերեսին՝ մակերեսային և խորանիստ անոթներ, որոնք էլ հաղորդակցվում են ուղղահայաց անցնող անոթների հետ ։ Դերմայի արյունատար անոթների գործառույթները 4-ն են՝ սնուցում, ջերմաստիճանի կարգավորում, բորբոքային պրոցեսի վերահսկում և վերքերի ապաքինում  ։
Ենթամաշկային բջջանքը հանդիսանում է ճարպային շերտ բուն մաշկի և մակերեսային փակեղի միջև ։ Այս հյուսվածքը բաժանվում է 2 շերտերի՝ ճարպային շերտ (panniculus adiposum) և մկանային շերտ (panniculus carnosus) : Ենթամաշկայյին բջջանքի գլխավոր տարրը ադիպոցիտն է կամ ճարպային բջիջը։ ֆունկցիոնալ առումով բջջանքը մեկուսացնում է մարմինը արտաքին միջավայրի ազդակներից՝ ունենալով պաշտպանական նշանակություն և հանդիսանում է նաև էներգիայի աղբյուր ։
Մաշկի հիվանդություններ
մաշկային հիվանդությունների մեջ ընդգրկվում են մաշկային վարակները և մաշկի նորագոյացությունները (ներառյալ մաշկի քաղցկեղը) ։
Ախտորոշում
Մաշկի, նրա հավելումների և լորձաթաղանթների ֆիզիկալ հետազոտությունը կազմում է մաշկային հիվանդությունների ախտորոշման հիմնաքարը ։ Հաճախ համապատասխան հետազոտությունները օգնում են բժշկին ձեռք բերել ճշգրիտ բժշկական պատմություն և համապատասխան լաբորատոր հետազոտությունների արդյունքներ, որոնցով և հաստատվում է վերջնական ախտորոշումը։ Ախտորոշման համար մեծ նշանակություն ունի մաշկի ֆիզիկալ զննումը, որի ժամանակ ուշադրություն է դարձվում ախտաբանական օջախի մորֆոլոգիային, կառուցվածքին և բաշխվածությանը ։
Առաջնային ախտահարումը, որը նկարագրում է ախտաբանական օջախը կոչվում է առաջնային ձևաբանական տարրերը։ Սակայն ժամանակի ընթացքում առաջնային տարրերը կարող են շարունակվել զարգանալ / հետզարգանալ, վնասվել՝ ձևավորելով երկրորդային ձևաբանական տարրերը ։
Ձևաբանություն
Այն արտահայտում է ախտաբանական օջախի ձևը և թույլ է տալիս պատկերավոր կերպով նկարագրել օջախի տեսքը՝
Բաշխվածություն
Այն արտահայտում է ձևաբանական տարրերի տեղաբաշխումը տվյալ մակերեսին։ Կարող են ընգրկել միայն մեկ կամ մի քանի տեղամասեր։ Որոշ ախտահաբանական օջախներ արտահայտվում են անմիջականորեն վնասող գործոնի  ազդեցության տեղում։ Օրինակ՝ կոնտակտային դերմատիտը, որի դեպքում  ալերգենը մաշկի հետ անմիջականորեն շփման մակերեսին առաջացնում է ալերգիկ բնույթի իմուն պատասխան։  Ջրծաղիկի վիրուսը (Varicella zoster virus) ախտահարում է  մաշկի գրեթե ամբողջ մակերեսը, բայց նրա երկարատև պերսիստենցիայից հետո դրսևորված հերպես զոստերը հակված է մեկ կամ երկու դերմատոմ ընդգրկելուն։ Ըստ բաշխվածության կան հետևյալ տարբերակումները՝
Ծանոթագրություններ
Կատեգորիա:Մաշկային հիվանդություններ Կատեգորիա:Մաշկաբանություն Կատեգորիա:Մաշկ
Դեդփուլ 2 (ֆիլմ)
«Դեդփուլ 2» (Deadpool 2), 2018 թվականին թողարկվելիք ամերիկյան սուպերհերոսական ֆիլմ, որը հիմնված է Marvel Comics հրատարակչության համանուն կոմիքսների վրա։ 2016 թվականի ֆիլմի շարունակությունն է և «Իքս մարդիկ» ֆիլմաշարի 12-րդ ֆիլմը։ Ֆիլմի ռեժիսուրը Դևիդ Լիտչն է, սցենարի հեղինակները՝ Ռետտ Ռիզը, Պոլ Վերնիկը և Դրյու Հոդդարդը։ Գլխավոր դերերում՝ Ռայան Ռեյնոլդս, Մորենա Բաքարին, Տի Ջեյ Միլլեր, Լեսլի Ագամս, Բրիաննա Հիլդեբրանդ, Ստեֆան Կապիչիչ, Զազի Բիթց, Ջոշ Բրոլին և Ջեք Քեսի։
«Դեդփուլի» շարունակությունն ստեղծելու ծրագրեր եղել են դեռ նախքան առաջին ֆիլմի թողարկումը և հաստատվել են 2016 թվականի փետրվարին։ Ռայնոլդսի նախնական ստեղծագործական խումբը, որում ընդգրկված էին Ռիզը, Վերնիկը և ռեժիսոր Տիմ Միլլերը, ցանկանում էր վերադառնալ սիքվելին, սակայն Միլլերը 2016 թվականի հոկտեմբերին լքեց նախագիծը Ռեյնոլդսի հետ ստեղծագործական տարաձայնությունների պատճառով, և շուտով նրան փոխարինեց Լիտչի հետ։ Դրյու Հոդդարդը, ով նույնպես հավակնում էր զբաղեցնել ռեժիսորի աթոռը, արդյունքում միացավ նախագծին որպես սցենարի գծով խորհրդատու։ Մեծ լսումներ տեղի ունեցան Քեյբլի դերակատարի ընտրության համար, և վերջում այդ դերն ստացավ Ջոշ Բրոլինը։ Նկարահանումներն սկսվել են 2017 թվականի հունիսին Բրիտանական Կոլումբիայում (Կանադա)։
Ֆիլմը կթողարկվի 2018 թվականի հունիսի 1-ին։
Մշակում
Պրոդյուսեր Սայմոն Կինբերգը 2015 թվականի սեպտեմբերին հայտնել է, որ նախատեսվում է նկարահանել առաջին ֆիլմի շարունակությունը, որը էկրան կբարձրանա 2016 թվականի փետրվարին։ Գաղափարներից մեկն այն էր, որ ֆիլմում հայտնվի Քեյբլի կերպարը, որին նախկինում ցանկանում էին ընդգրկել «Իքս մարդիկ։ Անցած ապագայի օրերը» ֆիլմում, իսկ մինչ այդ՝ «Դեդփուլի» առաջին մասում ։ Քեյբլի ընդգրկումը պոտենցիալ շարունակության մեջ հաստատել է հենց ինքը՝ Դեդփուլը՝ այդ մասին ասելով առաջին ֆիլմի ենթագրերից հետո ցուցադրվող տեսարանում։ Նաև համարվում էր, թե Դոմինոն, որը կոմիքսներում Քեյբլի հետ կապ ուներ, կհայտնվի շարունակության մեջ ։ 20th Century Fox-ը թույլատրել է սիքվելի նկարահանումը, իսկ սցենարիստներ Ռետտ Ռիզը և Պոլ Վերնիկը վերադարձել են իրենց աշխատանքին։ Չնայած ռեժիսոր Թիմ Միլլերը և պրոդյուսեր Ռայան Ռեյնոլդսը այդ ժամանակ դեռ չէին ընդունվել սիքվելի համար, Fox-ը մտադիր էր պահպանել առաջին ֆիլմի ստեղծագործական խումբը ։ Միլլերի և Ռայնոլդսի մասնակցությունը հաստատվել է CinemaCon-ում 2016 թվականի ապրիլին, սակայն Միլլերը դեռ պաշտոնապես չէր ստորագրել համաձայնագիրը, որպեսզի ուղղություն տա սիքվելին ։
2016 թվականի հունիսին Կինբերգը ասել է, որ Վերնիկը և Ռիզը սցենարը կավարտեն շատ շուտ, և որ նկարահանումները կսկսվեն 2017 թվականի սկզբին ։ Հոկտեմբերի վերջին Միլլերը լքեց նախագիծը Ռեյնոլդի հետ ունեցած ստեղծագործական տարաձայնությունների պատճառով   ։ Մեկ ամիս անց Ռեյնոլդսը Միլլերի հեռացման մասին ասոլ է. «Այն ամենը, ինչ ես կարող եմ ավելացնել. ես անձամբ շատ տխուր եմ, որ նա գնացել է։ Տիմը շատ տաղանդավոր է, և ոչ ոք այդքան երկար չէր աշխատել «Դեդփուլ»-ի վրա, որքան նա» ։ Միլլերի գնալուց մեկ շաբաթ անց Fox-ը դիտարկել է Դևիդ Լիտչին, Դրյու Հոդդարդին, Մագնուս Մարտենսին և Ռուպերտ Սանդերսին ռեժիսորի դերում  ։ Լիտչը առաջատար է հանդիսանում այդ հարցում և պայմանագիր կնքեց մեկ ամիս անց ։
Նկարահանումների նախապատրաստումներ
Այդ ժամանակ Fox-ը և պրոդյուսերները նոր ռեժիսոր էին փնտրում երրորդ ֆիլմի համար, որը դեռ գտնվում էր մշակման փուլում ։ 2017 թվականի հունվարին Ռիզը և Վերնիկը հայտնեցին Deadline պորտալին այն մասին, որ շարունակությունը դեռ կլինի, այն կնկարահանեն 2017 թվականում, և դա կլինի սոլո ֆիլմ, որը նաև կհաստատի, որ Կոլոսսը, Գերձայնային Ուորհեդը և տաքսիստ Դոպինդերը դեռ կվերադառնան   ։ Այդ նույն զեկուցման մեջ նշվել էր, որ Քեյբլի ծագման պատմությունը չի ադապտացվի սիքվելի մեջ  ։ 2017 թվականի փետրվարին տեղեկացվել է, որ Դրյու Հոդդարդը և Ռեյնոլդսը աշխատել են սցենարի վրա Ռիզի և Վերնիկի հետ  ։ Պրոդյուսեր Սայմոն Կինբերգը հաստատել է, որ ֆիլմը կթողարկվի 2018 թվականին  ։
Քասթինգ
2016 թվականի հոկտեմբերին հայտնել են այն մասին, որ Լիզզի Կապլանը, Մերի Էլիզաբեթ Ուինսթեդը, Սիեննա Միլլերը, Սոֆյա Բուտելլան, Ստեֆանի Սիգմանը, Սիլվիա Հուկսը, Ռուբի Ռոուզը, Մակքենզի Դևիսը, Իվ Հյուսոնը և Քելլի Ռորբախը դիտարկվել են «Դոմինոյի» դերի համար ։ Պրոդյուսերները նաև հետաքրքրված էին նրանով, որ դերը տան սևամորթ կամ լատինաամերիկացի դերասանուհու ։ 2017 թվականի մարտին Ռեյնոլդսը հայտարարեց, որ Դոմինոյի դերը ֆիլմում կկատարի Զազի Բիտցը  ։ Այդ նույն ամսում Մորենա Բակկարինը հայտնեց իր ցանկությունը կրկին կատարելու Վանեսսա Կարլայլի դեր և վերլուծման ենթարկել իր կերպարի վերածվելը Քոփիքեյթի ։ Մի քանի շաբաթ անց հայտնի դարձավ, որ Քեյբլի դերը ստացել է Ջոշ Բրոլինը   ։ Մեկ շաբաթ անց Լեսլի Ագգամսը հաստատեց այն փաստը, որ ինքը կրկին կստանձնի Կույր Էլի դերը  ։ Հունիսին Սիորի Կուցունան նույնպես դեր ստացավ ֆիլմում  ։
Նկարահանումներ
Նախնական նկարահանումները մեկնարկվել են 2017 թվականի հունիսի 17-ին Կանադայում՝ Հեթլի ամրոցի մոտ, որը հայտնի է նրանով, որ «Իքս Մարդիկ» ֆիլմերի մեջ օգտագործել են որպես Իքսերի առանձնատուն ։ Հիմնական նկարահանումները սկսվել են հունիսի 26-ին Վանկուվերում և ծրագրում են կատարել այն մինչև հոկտեմբերի 6-ը ։ Ջոնաթան Սելան հանդես է գալիս որպես օպերատոր ։
Սաունդթրեք
Junkie XL-ը՝ առաջին ֆիլմի կոմպոզիտորը, որոշեց չմասնակցել սիքվելի ստեղծմանը Միլլերի հեռանալու պատճառով ։
Թողարկում
«Դեդփուլ 2»-ն էկրան կբարձրանա 2018 թվականի հունիսի 1-ին ։
Մարքեթինգ
Fox-ը CineEurope 2017-ում ներկայացնելու համար Ռայնոլդսը հունիսին տեսահաղորդագրություն է նկարահանում՝ հագնելով Դեդփուլի համազգեստը ։
Շարունակություն
Մինչ 2016 թվականի նոյեմբեր Fox-ը ծրագրել էր երրորդ ֆիլմը, որտեղ, ինչպես ասում էին, ընդգրկվել է Իքս Ուժի խումբը ։ Երբ հաստատվեց, որ Լիտչը կլինի «Դեդփուլ 2»-ի ռեժիսորը, պարզվեց, որ Fox-ը առանձին ռեժիսոր էր փնտրում երրորդ ֆիլմի նկարահանման համար  ։
Ծանոթագրություններ
Կատեգորիա:2018 ֆիլմեր Կատեգորիա:20th Century Fox ֆիլմեր Կատեգորիա:Ամերիկյան ֆիլմեր Կատեգորիա:Ֆիլմեր Իքս մարդկանց մասին Կատեգորիա:Ֆիլմեր այբբենական կարգով Կատեգորիա:Անգլերեն ֆիլմեր Կատեգորիա:IMAX ֆիլմեր Կատեգորիա:Վանկուվերում նկարահանված ֆիլմեր Կատեգորիա:Ֆիլմեր վրեժի մասին Կատեգորիա:Ամերիկյան սիքվել ֆիլմեր Կատեգորիա:2010-ականների սիքվել ֆիլմեր Կատեգորիա:Ամերիկյան ֆիլմեր վրեժի մասին Կատեգորիա:Ամերիկյան էքշն կինոկատակերգություններ Կատեգորիա:2010-ականների ֆիլմեր սուպերհերոսների մասին Կատեգորիա:Ֆիլմեր սուպերհերոսների մասին Կատեգորիա:Ամերիկյան մարտաֆիլմեր Կատեգորիա:Ամերիկյան կինոկատակերգություններ Կատեգորիա:Marvel-ի կոմիքսների էկրանավորումներ Կատեգորիա:Ամերիկյան գիտաֆանտաստիկ ֆիլմեր Կատեգորիա:Ամերիկյան գիտաֆանտաստիկ էքշն ֆիլմեր Կատեգորիա:Ամերիկյան արկածային ֆիլմեր Կատեգորիա:Ամերիկյան ֆենտեզի ֆիլմեր Կատեգորիա:Marvel-ի կինեմատոգրաֆիական տիեզերքի ֆիլմեր Կատեգորիա:Ֆիլմեր թմրանյութերի մասին
Դախանավար
Դախանա-վամպիր, վամպիր հայկական հին դիցաբանության մեջ, որն ապրել է Ուլտիշ-Ալտո Տեմի լեռներում։ Նա առանձնանում ու փառավորվում է նրանով, որ երբևէ չի սպանել այն բնակիչներին, որոնք ապրել են իր հողի վրա  ։
Նկարագրություն
Ըստ լեգենդի, Դախանավարը սեփականացրել է 366 հովիտներ և երբեք ներս չի թողել անծանոթներին այնտեղ։ Տիրապետելով գերմարդկային ուժի, նա երկար տարիներ պաշտպանել է ժողովրդին. թույլ չտալով թշնամիներին այցելել լեռնային Ուլտիշ-Ալտո Տեմ-ի կիրճ և զավթել Հայաստանը։ Երբ ոմանք փորձել էին ներխուժել իր հող, նա հարձակվեց նրանց վրա գիշերով, սպանեց, և խմեց արյունը։
Պատմության մեջ, ըստ բարոն Ավգուստ ֆոն Ակստաուսենի 1854 թվականի գրվածքի, պատմվում է երկու ճանապարհորդների մասին, ովքեր հայտնվել էին Դախանավարի տարածքում։ Այդ ճանապարհորդները գիտեին, որ Դախանավարը օտարերկրացիների արյունը խմել է միայն գիշերով, և դրա համար նրանք քնում էին ոտքերը մեկը մյուսի գլխի մոտ պարզած (ոտք ու գլուխ), տարակուսած այդ տարօրինակ արարածներից, ովքեր երկու գլխով ու առանց ոտքերի էին։ Դախանավարը լքեց այդ հողերը, և նրա մասին այլևս չլսեցին։
Արտաքին հղումներ
Կատեգորիա:Կերպարներ այբբենական կարգով Կատեգորիա:Դիցաբանական կերպարներ այբբենական կարգով Կատեգորիա:Վամպիրներ
Բալտո (մուլտֆիլմ)
Բալտո (Balto, որոշ թարգմանություններում՝ «Բոլտո»), ռեժիսոր Սայմոն Ուելսի ամերիկյան լիամետրաժ անիմացիոն ֆիլմը, որը ստեղծվել է Amblimation ստուդիայի կողմից և հեռարձակվել է Universal Studios կինոընկերության կողմից 1995 թվականին։ Որպես մուլտֆիլմի գործադիր պրոդյուսերներ հանդես են եկել Սթիվեն Սփիլբերգը, Քեթլին Քենեդին և Բոն Ռեդֆորդը։ Ֆիլմը հիմնված է իրական դեպքերի վրա և պատմում է Բալտոյի՝ խիզախ լծկան շան պատմությունը, որը 1925 թվականին հասցնում է դիֆթերիայի դեմ շիճուկը, որպեսզի փրկի Ալյասկայում գտնվող փոքրիկ քաղաքի երեխաներին ։
Բալտոն դառնում է Amblimation ստուդիայի երրորդ և վերջին մուլտֆիլմը, բացի դրանից այն հանդիսանում է Սայմոն Ուելսի առաջին ռեժիսորական գործը, որը մինչ այդ աշխատում էր Ֆիլ Նիբելինկի հետ, որի հետ նրանք նկարահանել էին Amblimation-ի նախորդ ֆիլմերը՝ «Ամերիկյան հեքիաթ 2․ Ֆեյվելը մեկնում է Արևմուտք»  և «Մենք վերադարձել ենք։ Դինոզավրի պատմությունը»
Ֆիլմի պրեմերան կայացել է 1995 թվականի դեկտեմբերի 12-ին։ «Խաղալիքների պատմություն» ֆիլմի ֆոնի վրա, որի պրեմիերան կայացել էր «Բալտոյից» մի ամիս առաջ։ Ֆիլմը չուներ կոմերցիոն հաջողություններ՝ նախագծում հավաքելով 11 մլն դոլլարից մի քիչ ավելի ։ Ռուսաստանում «Բալտոն» առաջին անգամ ցուցադրվել է СТС հեռուստաալիքով 2000 թվականի հունվարի 2-ին ալիքի պատվերով արված կադրից դուրս բազմաձայն թարգմանությամբ։
Սյուժե
Ֆիլմը սկսվում է որպե խաղարկային կինո։ Նյու-Յորք, 20-րդ դարի 90-ական թվականներ։ Տատիկը և թոռնիկը Մանհեթենի Կենտրոնական պարկում փնտրում են ճանաչված շան՝ Բալտոյի արձանը։ Երբ նրանք նստում են հանգստանալու, տատիկը պատմում է աղջկան հերոսական շան մասին։ Գործողությունները տեղափոխվում են շատ տարիներ առաջ, խաղարկային ֆիլմը փոխարինվում է անիմացիայով։
Նոմ, 1925 թվական, Բալտո՝ երիտասարդ կիսաշուն-կիսագայլ, անտուն, քանի որ տեղացիները զգուշանում են նրանից։ Նա ապրում է հին լքված նավի վրա՝ նոմի մոտերքում, իր լավագույն ընկերոջ՝ ռուսական սագ Բորիսի հետ։ Բալտոն տարված է շնասահնակների մրցավազքով, որոնց ժամանակ մի անգամ հանդիպում է Ջենայի՝ գեղեցիկ, ազնվացեղ, բավականին հայտնի հասկիի հետ և առաջին հայացքից սիրահարվում։ Ջենայի տիրուհին՝ Ռոզին, միակն է քաղաքի բնակիչներից, որ վստահում է Բալտոյին և նրան լավ է վերաբերվում։ Սթիլը ամենահայտնի լծվածքի առաջնորդն է, որով բոլորը հիանում են և նրա լծվածքի երեք շներ՝ Նիկին, Կալտագը և Սթարը դիմավորում են շուն կիսաարյունակցին ոչ այնքան ընկերաբար։
Ջենան վշտից իրեն կորցրած՝ դուրս է փախչում նկուղից։ Բալտոն հասնում է նրա հետևից և ներողություն խնդրում այն բանի համար, որ տխրեցրել է։ Հայտնվում է մսագործից նրբերշիկներ գողացած Սթիլը և փորձում է գայթակղել Ջենային՝ հրավիրելով նրան իր հետ ընթրելու։ Ջենան և Բալտոն ուզում են փախչել, սակայն Սթիլը Բալտոյին վատ դրության մեջ է դնում՝ նրա վրա նետելով նրբերշիկները։ Աղմուկի վրա դուրս եկած մսագործն ու Ռոզիի հայրը մտածում են, որ գողը Բալտոն է և քշում են նրան, իսկ Սթիլին գովում են աչալրջության համար։
Նույն գիշերը Նոմում կարանտին են հայտարարում։ Անկորիջ հեռախոսով հաղորդագրություն է ուղարկվում պատվաստանյութ ուղարկելու խնդրանքով։ Եղանակային պայմանների պատճառով դեղը չի կարելի ուղարկել ոչ նավով, ոչ ինքնաթիռով։ Միակ տարբերակը գնացքն է, սակայն երկաթուղին ավարտվում է Նենանա քաղաքում։ Միակ հույսը շնային լծվածքն է, որը կարող է սլանալ 600 միլ՝ մոտավորապես 966 կմ արագությամբ՝ հաղթահարելով Ալյասկայի խիստ բնությունը և դեղամիջոցը հասցնել երեխաներին։
Հաջորդ օրը Նոմում անցկացվում է մրցավազք՝ նպատակ ունենալով լծվածքի համար ընտրել ամենաարագ շներին։ Բալտոն և Բորիսը գալիս են նայելու նրանց։ Բալտոն ուզում է մասնակցել մրցավազքին և, չնայած Բորիսի հորդորներին, վազում է բոլոր շների հետ։ Արդյունքում զբաղեցնում է առաջին տեղը։ Սակայն երբ մոտենում է լծասարքը վարողը, որպեսզի տեսնի հաղթողին, Սթիլը կանգնում է Բալտոյի թաթին և նա ցավից ոռնում է՝ ցույց տալով իր գայլային ատամները։ Դրանից հետո նրան որակազրկում են՝ ճանաչելով վտանգավոր։
Նոմում հայտնի է դառնում, որ լծասարքը չի եկել երկրորդ հսկիչ կետ և հավանաբար մոլորվել է։ Այլ լծասարք ուղարկելն շատ վտանգավոր է։ Այս ամենի մասին խոսում են կաթսայատանը հավաքված շները։ Բալտոն լսում է նրանց խոսակցությունը։ Նա գնում է հիվանդանոց, որպեսզի իմանա` ինչպես է Ռոզին։ Պատուհանից նայելովէ նա հասկանում է, որ աղջկա վիճակն ավելի է վատացել։ Ատաղձագործական արհեստանոցից հասնում է մուրճի թակոցը։ Բալտոն գնում է այնտեղ և սարսափով տեսնում, որ ատաղձագործը մանկական դագաղներ է պատրաստում։ Այդ պահին նա լիովին գիտակցում է, թե ինչ կարող է պատահել Ռոզիի հետ և որոշում է գտնել լծվածքը, տեղ հասցնել դեղը։ Բորիսը փորձում է ընկերոջը հետ պահել այդ վտանգավոր քայլից։ Այդ ժամանակ Բալտոն սագին տանում է հիվանդանոց։ Պատուհանից տեսնելով հիվանդ Ռոզիին՝ Բորիսը ընդունում է Բալտոյի իրավացիությունը և որոշում է գնալ նրա հետ։ Նրանց հետ մեկնում են նաև Բորիսի աշակերտները՝ Մակը և Լակը, որոնք հիվանդանոցի մոտերքում առնելով Բալտոյի հոտը և տեսնելով նրա հետքերը՝ գուշակում են նրա մտադրությունը։
Բալտոն նշում է ճանապարհը՝ ծառների կեղևները պոկելով։ Անտառում ընկերների վրա է հարձակվում գրիզլի-գորշ արջը։ Բալտոն փորձում է կռվել նրա հետ, բայց քիչ է մնում զոհվի։ Նրան օգնության է հասնում Ջենան, որ գնացել էր նրա հետքերով։ Նրան հաջողվում է կարճ ժամանակով շեղել արջի ուշադրությունը։ Մարտի ընթացքում Բալտոն և արջը հայտնվում են գետի սառցի վրա, և արջը տապալվում է սառույցի տակ ու սատկում։ Սառցադաշտը, որի վրա գտնվում է Բալտոն, շրջվում է, և շունը հայտնվում է ստորջրյա թակարդում, բայց նրան փրկում են Մակն ու Լակը։ Ջենան վիրավոր է և չի կարող շարունակել ճանապարհը։ Բալտոն հանձնարարում է Բորիսին ու արջուկներին նրան տուն հասցնել։ Հրաժեշտի ժամանակ Ջենան Բալտոյին է տալիս իր թաշկինակը, որը կրում էր վզին։ Բորիսը խորհուրդ է տալիս ընկերոջը. «Շունը միայնակ չի կարող անցնել այս ուղին, բայց, հնարավոր է, գայլը կարող է»։ Բալտոն շարունակում է ճանապարհը մենակ։
Այդ ընթացքում Անկորիջից Նոմ են հեռագրում, որ պատվաստանյութը չեն կարող ուղարկել՝ կապված եղանակային վատ պայմանների հետ։ Միակ հույսը մնում է մոլորված լծվածքը։
Երկար ճանապարհից հետո Բալտոն գտնում է լծվածքը։ Սակայն Սթիլը չի ուզում ո′չ առաջնորդի իր դերը զիջել Բալտոյին, ո′չ տալ դեղը, քանի որ դա նրա համար կնշանակի ընդունել իր պարտությունը։ Բալտոն չի ուզում կռվել, բայց վճռական է տրամադրված և չի պատրաստվում հեռանալ առանց դեղերի։ Սթիլը մի քանի անգամ հարձակվում է նրա վրա, բայց նա չի հանձնվում։ Գազազած Սթիլը բռնում է Բալտոյին թաշկինակից և փորձում քարշ տալ դեպի զառիթափը, որ նետի անդունդը։ Բայց թաշկինակը քանդվում է, և անդունդ է գլորվում Սթիլը։
Շները սահնակի մոտ են քարշ տալիս լծասարքը վարողին, որը գիտակցության է գալիս, բայց շատ թույլ է։ Բալտոն առաջնորդում է լծվածքը և բարեհաջող դուրս է բերում այն հեղեղատից։ Բայց Սթիլը չի կարող թույլ տալ, որ գայլաշունը իրենից վերցնի առաջնության դափնին։ Դուրս գալով անդունդից և առաջ անցնելով լծասարքից՝ նա նշաններ է անում ծառերին, ինչպես Բալտոն, որպեսզի շեղի նրան ճիշտ ուղուց։ Դա նրան հաջողվում է։ Բալտոն սկսում է շրջաններ գործել և, խուճապի մեջ ընկնելով, վազում է ուր պատահի, ինչպես դա նախկինում եղել էր Սթիլի հետ։ Լծասարքը հազիվ է հասցնում արգելակել անդունդի եզրին։ Պարանները, որոնցով կապված էին դեղերի արկղը, պոկվում են, և արկղը քիչ է մնում ընկնի անդունդը։ Բալտոյին հաջողվում է բռնել այն, բայց ինքն է ընկնում զառիթափից նրա հետ միասին։
Այդ ժամանակ Նոմում Ջենան բոլոր շներին պատմում է պատահածի մասին։ Շները չեն հավատում, որ Բալտոն կկարողանա իրագործել մտածածը։ Քաղաք է վերադառնում Սթիլը, որը խաբում է, որ բոլոր շները և լծասարքը վարողը մահացել են, իսկ Բալտոն փորձել է վերցնել դեղերը, բայց նրա հետ զառիթափից ընկել է և զոհվել։ Որպես ապացույց՝ Ջենիին է վերադարձնում թաշկինակը և ասում, որ Բալտոն մահից առաջ խնդրել է իրեն հոգ տանել նրա մասին։ Ջենան չի հավատում Սթիլին և բոլոր շների ներկայությամբ մեղադրում է նրան ստախոսության մեջ։ Ապա շշերի գունավոր բեկորների օգնությամբ քաղաքից դուրս՝ բլրի վրա, փայլ է ստեղծում, ինչպես ավելի վաղ սովորեցրել էր նրան Բալտոն, որ լծասարքը կարողանա նրա միջոցով գտնի տունդարձի ճամփան։ Քաղաքի բնակիչները կորցնում են հույսը։
Բալտոն զառիթափից ընկնում է ձնակույտի մեջ, ինչի շնորհիվ էլ ողջ է մնում։ Դեղամիջոցը նույնպես չի տուժում։ Շունն ընկնում է հուսահատության մեջ։ Բայց այդ պահին նրա դիմաց է հայտնվում մեծ սպիտակ գայլը։ Բալտոն հիշում է Բորիսի՝ հրաժեշտից առաջ ասած վերջին խոսքերը և հասկանում, որ իր բնության գայլային մասը ոչ թե թուլություն է, այլ՝ ուժ։ Նա մագլցելով բարեհաջող դուրս է գալիս անդունդից և դուրս բերում դեղամիջոցը։ Լծասարքը շարունակում է իր ճանապարհը։ Հիմա Բալտոն կողմնորոշվում է ոչ թե նշաններով, այլ իր հոտառությամբ։ Մի քանի խոչընդոտներ հաղթահարելով (սառցե կամուրջ, ձնահոսք, սառցե քարանձավ՝ վայր ընկնող շթաքարերով)՝ լծասարքը դեղամիջոցով վերջապես ժամանում է Նոմ։ Լսելով Բալտոյի ոռնոցը՝ շները հասկանում են, որ Սթիլը ստել է իրենց և համոզվում են նրա ցածրության մեջ։ Ողջ քաղաքը Բալտոյին ընդունում է որպես հերոսի։ Հիվանդանոցում երեխաներին ներարկում են պատվաստանյութը, և այն սկսում է գործել։
Ռոզիի հայրը Բալտոյին կանչում է հիվանդասենյակ։ Աղջիկը շնորհակալություն է հայտնում իր փրկչին. «Շնորհակալություն, Բալտո՛, առանց քեզ ես կկորչեի»։ Բալտոն հանդիպում է Ջենայի հետ և նրանք անխոս իրար սեր են խոստովանում։ Սթար շունը առաջարկում է կանգնեցնել Բալտոյի հուշարձանը։
Գործողությունները վերադառնում են 1990-ական թվականներ, անիմացիան փոխարինվում է խաղարկային կինոյով։ Թոռնուհին գտել է Բալտոյի հուշարձանը և կանչում է տատիկին։ Երկուսով նրանք կարդում են պատվանդանի գրությունը, ապա տատիկը ասում է «Iditarod» շան լծասարքեր մրցարշավի մասին, որոնք անկացվում են ամեն տարի և  նվիրված են 1925 թվականի իրադարձությունների հիշատակին։ Թոռնուհին փախչում է, իսկ տատիկը նայում է Բալտոյի արձանին և կրկնում Ռոզիի խոսքերը. «Շնորհակալություն, Բալտո՛, առանց քեզ ես կկորչեի»։ Աղջիկը կանչում է. «Ռոզի՛ տատիկ, գնանք»։ Պարզ է դառնում, որ տատիկը Ռոզին է, որին ժամանակին փրկել էր Բալտոն։
Ռոզին և թոռնուհին հեռանում են, իսկ տեսախցիկը կրկին ցույց է տալիս Բալտոյի արձանը։
Գործող անձինք
Բալտո (Balto) — մուլտֆիլմի գլխավոր գործող անձը, երիտասարդ շնագայլ (գայլի և սիբիրական հասկիի խառնուրդ)։ Հալածված մարդկանց և շների մեծամասնության կողմից խառնածին ծագման համար նա չի կարողանում գտնել իր տեղը կյանքում։ Երբ Նոմում սկսվում է դիֆթերիայի համաճարակը, Բալտոն հասկանում է, որ երեխաներին, և առաջին հերթին Ռոզիին սպառնում է մահը և պատրաստ է անել այն ամենը ինչ կարող է, որպեսզի տեղ հասցնի դեղամիջոցը։
Ջենա (Jenna) — երիտասարդ հասկի, որը պատկանում է Ռոզի աղջկան, Բալտոյի սիրեցյալը։ Նա շատ է կապված իր փոքրիկ տիրուհուն։ Ջենայի մասին փորձում է հոգ տանել Սթիլը, սակայն ապարդյուն, քանի որ Ջենան վերջինիս համարում է եսասեր ու փառամոլ։ Երբ Ջենան հանդիպում է Բալտոյի հետ, սկզբում զարմացած է։ Չնայած այն բանին, որ Բալտոն ժամանակ չի ունեցել իր զգացմունքները բացահայտելու, ավելի ուշ նա նույնպես հասկանում է, որ սիրում է նրան։ Դրա համար ամեն ինչ անում է, որ օգնի Բալտոյին իրագործել իր առաքելությունը։ Ջենիի արտաքինի հիմքում ընկած է դերասանուհի Օդրի Հեփբերնը ։
Դերը հնչյունավորել է Բրիջիտ Ֆոնդան։ Գլխավոր անիմատորն է Ռոբերտ Ստիվենհագենը։
Բորիս (Boris the Goose) — սպիտակ սագ, որը Նոմ է եկել Ռուսաստանից։ Բորիսը Բալտոյի լավագույն ընկերն է և ինչոր իմաստով նաև որդեգրող հայրը, քանի որ նա է դաստիարակել շանը և միշտ խորհուրդներ է տվել՝ հատկապես դժվար իրավիճակներում։ Սագը հոգ է տանում նաև երկու սպիտակ արջուկների՝ Մակի և Լակի մասին։ Ունի փնթփնթան բնավորություն և միշտ ընկնում է զվարճալի իրավիճակների մեջ։ Չնայած դրան, Բորիսը իմաստուն է և արդար։ Ամենը, ինչ ուզում է նա կյանքից այն է, որ իր «երեխաները» վստահ լինեն իրենց ապագայի վրա։
Դերը հնչյունավորել է Բոբ Հոսկինսը։ Գլխավոր անիմատորն է Քրիստոֆ Սերանդը։
Սթիլ (Steele) — մալամուտ, լծվածքի առաջնորդը, որը համարվում է Նոմի  լավագույն լծաշունը՝ ոսկե վզնոցի կրողը։ Չար, խորամանկ, ինքնավստահ և ստախոս շուն։ Այն բանից հետո, երբ Բալտոն մրցավազքի ժամանակ Սթիլից առաջ է անցնում, Սթիլը փորձում է նվաստացնել նրան, որ նա կիսով չափ գայլ է։ Նա ուզում է նվաճել Ջենիի սերը, բայց հասկանալով, որ նրան ավելի մոտ է Բալտոն, սկսում է ավելի շատ ատել կիսարյուն-շանը, ինչի արդյունքում փորձում է ազատվել նրանից։ Բարձր ինքնագնահատականով Սթիլը ամենից առաջ փորձում է ստանալ այն, ինչ ուզում է և ընդհանրապես հոգ չի տանում այն մասին, թե ինչ կարող է պատահել մարդկանց։
Ռոզի (Rosy) — աղջիկ, Ջենիի տիրուհին՝ հիվանդացած դիֆտերիայով։ Նա միակն է Նոմի բնակիչներից, որ լավ է վերաբերվում Բալթոյին։ Հենց առաջին հերթին հանուն նրա է Բալտոն իր սխրանքը գործում։
Ռոզին ֆիլմի սկզբում և վերջում հայտնվում է նաև խաղարկային ներդիրներում որպես տատիկ, որը Բալտոյի պատմությունն է պատմում թոռնուհուն։
Մակ (Muk) և Լակ (Luk) — երկու սպիտակ արջուկներ, Բորիսի աշակերտները։ Նրանք համառորեն կարծում են, որ չգիտեն լողալ, ինչի պատճառով էլ նրանց կարծիքով մերժված են ցեղակիցների կողմից։ Սակայն արդյունքում նրանք ստիպված են հաղթահարել ջրի նկատմամբ վախը, որպեսզի փրկեն  սառցի տակ ընկած Բալտոյին։ Մակն ու Լակը ուրախ են, ամաչկոտ, ընկերասեր և շատ են սիրում Բորիսին, ում հորեղբայր են անվանում և Բալտոյին։ Նրանք միշտ միասին են։ Լակը չի կարողանում խոսել և հաղորդակցվում է ժեստերով և անհոդաբաշխ ձայներով, որոնք Մակը թարգմանում է։
Դերերը հնչյունավորել է Ֆիլ Քոլինզը։ Գլխավոր անիմատոր՝ Նիկոլաս Մառլետ։
Նիկի (Nikki), Կալտագ (Kaltag) և Սթար (Star) — Սթիլի գլխավորած քաղաքի լավագույն լծվածքի շները։ Հանդիսանում են առաջնորդի մտերիմ օգնականները, բայց դրանով հանդերձ գաղտնի չեն սիրում նրան, ավելի ուշ նրանք Բալտոյին ճանաչում են որպես նոր առաջնորդ։ Սթարը եռյակից ամենաէքսցենտրիկն է, ինչի պատճառով հաճախ ուժեղ ապտակ է ստանում Կալտագից։ Կալտագը անվանակոչվել է Ալյասկայում գտնվող նույնանուն քաղաքի պատվին։
Դերերը հնչյունավորում են Ջեկ Էյնջելը, Դենի Մանը, Ռոբի Ռիստը համապատասխանաբար։ Գլխավոր անիմատոր՝ Վիլյամ Սալազար։
Դիքսի (Dixie) և Սիլվիա (Sylvie) — Պոմերանյան շպից և աֆղանական բորզայա։ Ջենիի ընկերուհները։ Հիանում են Սթիլով, բայց վերջիվերջո հասկանում են նրա էությունը։
Դերերը հնչյունավորում է Սանդրա Դիկինսոնը։ Գլխավոր անիմատոր՝ Պատրիկ Մեյթ։
Արտադրություն
Մուլտֆիլմի սկզբնական սցենարը գրվել է Էլանա Լեսերի և Կլիֆ Ռուբիի կողմից, որոնք այն առաջարկել են Amblin Entertainment ընկերությանը։ Սցենարը տրվել է Amblimation ստուդիայի ռեժիսորներ Սայմոն Ուելսին և Ֆիլ Նիբելինկին ։ Ինչպես հիշում է Ուելսը, երբ նրանք կարդացին սցենարը վառվեցին մուլտֆիլմը նկարահանելու ցանկությամբ և համոզեցին Սթիվեն Սփիլբերգին բեմադրելու համաձայնության տալ ։ Սփիլբերգին ևս սցենարը դուր է գալիս, բայց նրան անհանգստացնում է, որ առատ ձյան պատճառով մուլտֆիլմում այն կստացվի միապաղաղ՝ գունային գամմայի պլանով ։ Այդ ժամանակ նկարիչ Հանս Բախերը մի քանի տասնյակ նկարներ է անում։ Այդ նկարները համոզում են Սփիլբերգին խնդրի լուծման հարցում, և «Բալտոն»  հաստատվում է որպես Amblimation-ի երրորդ մուլտֆիլմ ։
Մուլտֆիլմի արտադրությունը սկսվել է 1992 թվականին ։ Որպեսզի սկսեն նրա վրա աշխատանքները, Ուելսը և Նիբելինկը թողնում են « Մենք վերադարձել ենք։ Դինոզավրի պատմությունը» մուլտֆիլմի արտադրությունը` հանձնելով այն Դիկ և Ռալֆ Զանդագներ եղբայրներին։ Սակայն շուտով Սփիլբերգը հետ է կանչում Նիբելինկի ֆիլմը, որ վերջինս վերջացնի «Դինոզավրի պատմությունը», որի ավարտից հետո Նիբելինկը սկսում է «Կատուներ» մյուզիքլի անիմացիոն էկրանավորման մշակումները, սակայն այն Amblimation  փակվելու հետ կապված՝ այդպես էլ չի իրականանում։ Այսպիսով Սայմոն Ուելսը դառնում է «Բալտոյի» միակ ռեժիսորը։ Սցենարը վերամշակվել է Դևիդ Սթիվեն Կոենի և Ռոդջեր Ս. Խ. Շուլմանի կողմից ։
Գործող անձանց ռեալիզմի և մուլտֆիլմի մթնոլորտի համար հավաքվել է բազմաթիվ լծաշներ, որպեսզի նկարահանվի նրանց ուրվանկարին հետևող շարժումները։ Նաև նայվել են փաստագրական ֆիլմեր Ալյասկայի կյանքի և բնակաշխարհի և «Iditarod» մրցավազքի մասին, անցկացվել են խորհրդատվություններ հայտնի լծասարքավարների հետ ։ Նոմի 1925 թվականի կերպարը վերստեղծվել էայնքանով, որքանով դա հնարավոր էր անել ունեցած պատմական նկարների հիման վրա ։
Անիմատորների համար մեծ դժվարություն է ներկայացրել գրիզլի արջը։ Մի կողմից նկարված միագույն լիցքով այն կստացվեր շատ մուլտֆիլմային, իսկ մյուս կողմից՝ բրդի մանրամասն մշակումը կլիներ չափազանց թանկ և կհանգեցներ այն բանին, որ գործող անձիք չափազանց իրական կլինեին և մշակված բուրդը էկրանին կնայվեր ձանձրալի։ Հանս Բախերը, դառնալով «Բալտոյի» բեմադրող նկարիչ, մտածեց փոխզիջումային տարբերակ. մշակել բրդի այն մասերը, որոնց վրա ընկնում են արևի ճառագայթները։ Այդ տարբերակն էլ կիրառվեց։
Amblimation-ի Լոնդոնում ունեցած դիրքը հնարավորություն տվեց մուլտֆիլմի հնչյունավորման մեջ ներառել անգլիացի դերասաններին, ինչպիսիք են՝ Բոբ Հոսկինսը և ռոք երաժշտության դասական Ֆիլ Կոլինզը ։ Սայմոն Ուելսի խոսքերով Բոբ Հոսկինսը, որը հնչյունավորում է սագ Բորիսին, հենց սկզբից մտել է դերի մեջ և մեծ ներդրում ունեցել գործող անձի զարգացման մեջ, որը արդյունքում դարձել է ավելի հուզական և սրտազեղ, քան մտածվել էր սկզբում  ։ Ֆիլ Կոլինզը փորձել է տարբեր դերեր, բայց արդյունքում նրա մոտ իդեալական է ստացվել Մակի և Լակի հնչյունավորումը ։ Քևին Բեյկոնը և Բրիջիտ Ֆոնդան, որոնք հնչյունավորել են Բալտոյի և Ջենայի դերերը, իրենց դերերը ձայնագրել են ԱՄՆ-ում արտադրության ավելի ուշ էտապում ։ Սթիլին ռեժիսորը իր իսկ խոսքերով պատկերացնում էր դպրոցի առաջին տղայի նմանությամբ, որը հպարտանում է սեփական կարևորության զգացումից և նրա հնչյունավորման համար հրավիրվել էր Բրենդան Ֆրեյզերը։ Սակայն Սթիվեն Սփիլբերգը ուզում էր, որ հերոսը լինի ավելի չար, դրա համար էլ դերը տրվեց Ջիմ Քամինգսին ։
Մուլտֆիլմը ավարտվել է 1995 թվականի հունիսին ։
Սաունդթրեք
«Բալտո» մուլտֆիլմի համար երաժշտությունը, ինչպես Amblimation մյուս մուլտֆիլմերինը, գրել է Ջեյմս Հորները։ Ֆիլմում առկա է միայն գործիքային երաժշտությունը։ Միակ երգը՝ Reach For The Light, հնչում է եզրափակիչ տիտրերում, նրա  երաժշտությունը Հորները գրել է Բարի Մանի հետ միասին։ Տեքստի հեղինակն է Սինթիա Վայլը, կատարողը՝ Սթիվ Ուինվուդը։  Սաունդթրեքը ձայնագրվել է Լոնդոնյան սիմֆոնիկ նվագախմբի կողմից, Հորների անմիջական ղեկավարությամբ, Էբի Ռոուդ ստուդիայում ։ Սաունդթրեքի ալբոմը հրապարակվել է 1995 թվականի դեկտեմբերի 5-ին ։ Դա Ջեյմս Հորների վերջին ստեղծագործություններից է՝ հրատարակված  MCA Records պիտակի ներքո։
Filmtracks կայքը «Բալտո» մուլտֆիլմի սաունդթրեքը բնութագրում է որպես Հորների՝ մուլտֆիլմերի համար գրված ամենաուժեղ սաունդթրեքներից մեկը։ Դրանով հանդերձ գրախոսականում ընդգծված է, որ կոմպոզիտորը կիրառել է «Аполлон-13» ֆիլմի երաժշտության որոշ տարրեր։ Գրախոսի կարծիքով Reach For The երգը սաունդթրեքի քիչ թե շատ թույլ կողմն է։ Այնուամենայնիվ գրախոսը ընդհանուր առմամբ արտադրությանը բարձր գնահատական է տալիս ։
Allmusic կայքը սաունդթրեքը ավելի զուսպ է գնահատում։ Ըստ գրախոսի՝ երաժշտությունը պատասխանատու է մուլտֆիլմի արկածային սյուժեի պահանջարկի համար, բայց նրան չի բավականացնում յուրօրինակությունը ։
Reach For The Light երգը 1996 թվականին զբաղեցրել է Hot Adult Contemporary Tracks հիթ-շքերթի 29-րդ տեղը. ընդորում այս հիթ-շքերթում Սթիվ Ուինվուդը վերջին անգամ է երևացել ։
Վերամշակում
Ֆիլմի պաշտոնական վերամշակումը կայացել է 1995 թվականի դեկտեմբերի 22-ին՝ 1427 կինոթատրոններում ։ Դրանով հանդերձ հանդիպել է այնպիսի ֆիլմերի մրցակցությանը, ինչպիսիք են՝ «Խաղալիքների պատմություն» և «Ջումանջի» մուլտֆիլմերը։ Արդյունքում առաջին ազատ օրերին, վարձույթի 3  օրվա արդյունքում այն զբաղեցրել է 15-րդ տեղը աղյուսակներում՝ հավաքելով 1 519 755 դոլար։ Առաջին շաբաթվա վարձույթի արդյունքում ֆիլմը մնացել է 15-րդ հորիզոնականում, իսկ հավաքները կազմել են 3 546 095 դոլար ։ Երկրորդ շաբաթն ավելի հաջողակ էր. մուլտֆիլմը բարձրացել է 13-րդ հորիզոնական՝ 3 808 820 դոլար հավաքով։ Երկու շաբաթների ընթացքում այն հավաքել է 7 354 915 դոլար ։ Վերջնական արդյունքում մուլտֆիլմի հավաքները կազմել են 11 348 324 դոլար ։
Քննադատություն
Ֆիլմը արժանացել է կինոքննադատների խառը ընդունելությանը։ Rotten Tomatoes կայքի «Բալտո» ֆիլմի կինոքննադատների վարկանիշը կազմում է 50 % ։ Ռոջերտ Էմբերտը Chicago Sun-Times  թերթում ֆիլմին տվել է 4 աստղից երեքը։ Նա գրել է, որ «Բալտոյում» չկա դիսնեյական վերջին մուլտֆիլմերի կախարդանքը, բայց այնուամենայնիվ սա լավ մանկական մուլտֆիլմ է, հասարակ և հուզիչ, որը հերոսների համար ստիպում է մտահոգվել ։ Փիտեր Ստեքը  San Francisco Chronicle թերթից  մուլտֆիլմը ընդհանուր առմամբ դրական է գնահատել։ «Բալտոյի» թույլ տեղը նրա կարծիքով սցենարն է ։ New York Times-ից Սթիվեն Հոլդենը որպես ֆիլմի արժանիք նշել է ֆիլմում հավակնոտության և առասպելական թափի բացակայությունը «որից մեր օրերում տառապում են շատ անիմացիոն ֆիլմեր» ։
Մյուս քննադատները «Բալտոն» ավելի բացասական են գնահատել։ USA Today թերթից Սյուզեն Վլոժինան քննադատել է ֆիլմի սիրային գիծը, որը նրա կարծիքով չի փրկում անգամ Քևին Բեյկոնի և Բրիդջիտ Ֆոնդայի հնչյունավորումը ։ Սթիվ Ռոդեսը խիստ քննադատության է ենթարկում «Բալտոն» (ընդորում ինչպես սյուժեն, այնպես էլ անիմացիան) ։ Մեդլին Ուիլյամսը գրել է, որ չնայած «Բալտոն»  դուր է գալիս երեխաներին, բայց նա չունի այն որակները, որոնք հատուկ են լավագույն անիմացիոն ֆիլմերինи ։
Նոմինացիաներ
1996 թվականին «Բալտոն» նոմինացվել է Էննի մրցանակաբաշխությունում 4 անվանակարգերում.
Սակայն ֆիլմը ոչ մի անվանակարգում պարգև չի ստացել ։
Նույն թվականին մուլտֆիլմը նոմինացվել է Youth In Film Awards մրցանակաբաշխությանը «Լավագույն ընտանեկան մուլտֆիլմ։ Կոմեդիա կամ մյուզիքլ» կատեգորիայում, սակայն կրկին առանց մրցանակի է մնում (այն ստացավ «Խաղալիքների պատմություն» մուլտֆիլմը) ։
ԱՄՆ-ում
ԱՄՆ-ում 1996 թվականի ապրիլի 2-ին «Բալտոն» թողարկվել է VHS տարբերակով, իսկ 2002 թվականի փետրվարի 19-ին՝ DVD տարբերակով ։ Որպես հեռարձակող ընկերություն հանդես է եկել «MCA / Universal Home Video» ընկերությունը ։
2017 թվականի ապրիլի 4-ին ֆիլմը թողարկվել է Blu-ray Disc սկավառակով ։
Ռուսաստանում
Ռուսաստանում 1990-ական թվականների երկրորդ կեսին մուլտֆիլմը տարածվում էր «ծովահենական» տեսասկավառակով VHS տարբերակով՝ Պավել Սանաևի, Յրի Ժիվովի, Մաքսիմ Օշռուկովի և Եվգենիա Բայկովի հեղինակային միաձայն թարգմանությամբ։ 2001 թվականին այն թողարկվել է VHS սկավառակներով՝ «Премьер Видео Фильм» ընկերության կողմից պրոֆեսիոնալ երկձայն կադրից դուրս թարգմանությամբ։ DVD սկավառակով ֆիլմը Ռուսաստանում թողարկվել է երեք անգամ. 2003 թվականին Ռուսաստանում «Премьер Мультимедиа» ընկերության կողմից, 2006 «Юнивёрсал Пикчерс Рус» ընկերության և 2014 թվականին՝ «Двадцатый Век Фокс СНГ» ընկերության կողմից ։
Ռուսական կրկնօրինակում
2003 թվականին մուլտֆիլմը կրկնօրինակվել է «Эй Би Видео» ստուդիայում ՝ Ռուսաստանի Առաջին ալիքի պատվերով։ Այս կրկնօրինակմամբ ֆիլմը տեսանյութով չի թողարկվել։
Արտաքին հղումներ
Կատեգորիա:1995 մուլտֆիլմեր Կատեգորիա:Ամերիկյան մուլտֆիլմեր Կատեգորիա:Լիամետրաժ անիմացիոն ֆիլմեր Կատեգորիա:Մուլտֆիլմեր շների մասին Կատեգորիա:Մուլտֆիլմեր գայլերի մասին Կատեգորիա:Իրական դեպքերի հիման վրա նկարահանված ֆիլմեր Կատեգորիա:Անգլերեն ֆիլմեր Կատեգորիա:Ֆիլմեր, որոնց գործողությունները տեղի են ունենում Նյու Յորքում Կատեգորիա:Ամերիկյան ֆիլմեր Կատեգորիա:Universal Pictures ֆիլմեր
Մարիներ (ծրագիր)
Մարիներ (Mariner, բառացիորեն՝ նավաստի), Արեգակնային համակարգի մոլորակների (Վեներա, Մարս, Մերկուրի) և միջմոլորակային տարածության ուսումնասիրման համար նախատեսված ամերիկյան ավտոմատ միջմոլորակային կայանների և նրանց մշակման ու արձակման ծրագրերի անվանումը։ Մարիներ ծրագրով աշխատանքները սկսվել են 1960 թվականին։
Արձակվել են ՆԱՍԱ-ի կողմից 1962-ից մինչև 1973 թվականները։ Մարիներներ 1-7 և 10 անցումային սարքեր էին, իսկ Մարիներ-8 և Մարիներ-9 պետք է դառնային Մարսի արհեստական արբանյակները։ Ընդհանուր առմամբ արձակվել են Մարիներ սերիայի 10 տիեզերական սարք։
Սարքերի մեծ մասը արձակվում էին զույգերով, անհաջողության ռիսկերը նվազեցնելու նպատակով։ Մարիներ սերիայի սարքերից երեքը վթարային արձակում ունեցան, կորսված են Մարիներ-1,3,8։ Մնացած բոլոր Մարիներները կատարել են թռիչքների ծրագրերը։
Մարիներ ծրագրի սարքերը նախագծվել, կառուցվել և փորձարկվել են Ռեակտիվ շարժման լաբորատորիայի (Jet Propulsion Laboratory կամ կրճատ JPL) կողմից։ Առանձին հանգույցների նախագծումն ու կառուցումը իրականացվել է տարբեր արտադրական կազմակերպությունների կողմից։ Գիտական սարքավորումների նախագծման ընթացքում մասնակցել են նաև ուսումնական հաստատություններ։
Մարիներ կայանների վրա տեղակայված էին արեգակնային մարտկոցներ, մագնիսական դաշտերի չափման և լիցքավորված մասնիկների գրանցման գիտական սարքավորումներ, ինչպես նաև հեռուստախցիկներ (Վեներայի ուսումնասիրություն իրականացնող Մարիներների վրա հեռուստախցիկներ չէին տեղադրվել)։
Առաջին սերնդի սարքեր
Մարիներ-1 և Մարիներ-2 սարքերը ստեղծվել են դրանցից վաղ ստեղծված Ռեյնջեր սարքերի հիման վրա։
Երրորդ սերնդի սարքեր
Այս սերնդի սարքերի նախագծումը սկսվեց 1965 թվականի վերջում և հիմնականում ավարտվեց 1967 թվականին։ Այս սարքեիրց ամեն մեկում օգտագործվում էին մեծ քանակի ինտեգրալ սխեմաներ (2682 հատ)։ Նույն հնարավորություններ ունենալու համար դիսկրետ տարրերով սարքերը կկշռեին 2,5 անգամ ավելի շատ։ Մարիներ-6 և Մարիներ-7 սարքերը միասնին լուսանկարել են Մարսի մակերևույթի մոտ 20%-ը։ Լուսանկարների վրա մակերևույթի մասնիկները տարբերակվում էին 3 կմ ճշտությամբ։
Ծրագիր ավարտը
Մարիներ ծրագիրը շարունակվեց, աշխատանքներ էին տարվում Մարիներ-11 և Մարիներ-12 սարքերի վրա, որոնք պետք է ուսումնասիրեին Յուպիտեր և հնարավոր էր նաև Սատուրն մոլորակները։ Սակայն այս առաքելությունների կարևորությունը հաշվի առնելով ծրագիրը որոշվեց առանձնացնել, և սարքերը կոչվեցին Վոյաջեր-1 և Վոյաջեր-2։
Հարկ է նշել նաև, որ Վիկինգ ծրագրի միջմոլորակային կայանների ուղեծրային մասերը նույնպես ստեղծվել էին Մարիներ-9 սարքի հիման վրա։
Արտաքին հղումներ
Կատեգորիա:Մարիներ ծրագիր Կատեգորիա:ՆԱՍԱ
Մարզական ընկերություններ
Խոշորագույններից են եղել «Տրուդը»-ը՝ ՌԽՖՍՀ-ում, «Ավանգարդ»-ը՝ Ուկրաինայում, «Սևան»-ը և «Աշխատանք»-ը՝ Հայաստանում և այլն։
Կատեգորիա:Ընկերություններ
Դերսիմի կոտորած
Դերսիմի կոտորած, իրադարձություն, որ տեղի է ունեցել Թուրքիայի Թունջելիի մարզում  1937 և 1938 թվականներին, Դերսիմի ապստամբությունից անմիջապես հետո, Թուրքիայի զինված ուժերը ամենադաժան կերպով ճնշել են ապստամբությունը, կազմակերպելով զանգվածային ջարդեր և էթնիկ մաքրում տեղական բնակչության շրջանում՝ հիմնականում ալևի քրդեր և զազաներ, նաև կրոնափոխ և ձուլված հայեր ։ Արդյունքում տարբեր տվյալներով սպանվել է 13,606 մինչև 70,000 քաղաքացիական բնակչության ։
2011 թվականի նոյեմբերի 23-ին Թուրքիայի վարչապետ Էրդողանը հրապարակային ներողություն է խնդրել Դերսիմի կոտորածի համար՝ անվանելով այն Թուրքիայի պատմության ամենից ողբերգական էջերից մեկը։ Սակայն իր խոսքում Էրդողանը փորձել է արդարացնել Թուրքիայի ղեկավարությունը՝ դնելով սպանդի պատասխանատվության ողջ մեղքը, որքան էլ տարօրինակ է, Դերսիմում ապրող հայերի վրա, բառացի ասելով, որ հայերը գրավել են ամբողջ առևտուրը Դերսիմում և Աթաթուրքը ստիպված էր «դաս տալ հայերին», ինչպես նաև «մի քիչ չափն անցել են» և հայերից բացի նաև զազաներն են տուժել։ Նման «ներողությունը» ոչ մի քննադատության չի դիմանում և ավելի շուտ նպատակ ուներ տրամադրել զազաներին հայերի դեմ, ինչպես նաև արդարացնել թուրքական քաղաքականությունը։  Այս «ներողությունը» վրդովմուքնի ալիք է բարձրացրել Թուրքիայում, առաջին հերթին Դերսիմի բնակիչների շրջանում, որոնց մեծ մասը ազգակցական կապեր ունեն հայերի հետ և հայերի հետ միասին էլ տուժել են թուրքական իշխանությունների կազմակերպած ոճրագործությունից։
Գրականություն
Կատեգորիա:Թուրքիայի պատմություն Կատեգորիա:Քրդերը Թուրքիայում Կատեգորիա:Մուսթաֆա Քեմալ Աթաթուրք
Շատլե հրապարակ
Շատլե հրապարակ, հրապարակ Ֆրանսիայի մայրաքաղաք Փարիզում։ Գտնվում է 1-ին և 4-րդ թաղամասերի սահմանին, և հանդիսանում է կարևոր տրանսպորտային հանգույց Ֆրանսիայի մայրաքաղաքում։
Ծագումնաբանություն
Շատլե անվանում են Ֆրանսիայի ամրոցներ ը (Châtelet, Castellum), այսպես են կոչվել միջնադարում Ֆրանսիայում ասպետական ամրոցները։ Ավելի ուշ այն շենքերը, որտեղ արքունական դատավորները ձերբակալում և պահում էին հանցագործներն։ Փարիզում կային երկու հին ամրոցներ (աշտարակ), որոնք կրում էին այդ անվանումը՝
Երկրորդը քանդվել է մի քանի տարի ավելի վաղ, քան առաջինը։ Փարիզում կար նաև «Շատլե» դատական հիմնարկ (prévôté կամ vicomté de Paris), որը հանդիսանում է առաջին ատյանի քաղաքացիական և քրեական հիմնարկ ։
Նկարագրություն
Հրապարակն անվանվել է Գրան-Շատլե հին ամրոցի անվամբ, որը կառուցվել է 1130 թվականին Լյուդովիկոս VI-ի կողմից, Մենյալ կամրջի կողքին։ Այն բանից հետո, երբ Ֆիլիպ II-ի օրոք Փարիզը շրջափակվում է հուսալի պատով, ամրոցը կորցնում է իր պաշտպանական նշանակությունը։ Նախքան հեղափոխությունը այն ծառայել է որպես բանտ, իսկ 1802 թվականին քանդվել է։ Նրա տեղում 1806-1808 թվականներին Ֆրանսուա-Ժան Բրալլի պրոեկտով տեղադրվեց շատրվան Նապոլեոնի տարած հաղթանակների կապակցությամբ։